**Zadatak – LVM**

Recimo da ste obožavatelj Lidije Bačić i želite od kolege prekopirati njezin album u svoj matični direktorij[[1]](#footnote-2). Međutim, pojavi se pogreška: nedovoljno prostora na disku. Uvidom u sažetak prostora, vidjeli ste da je najveća moguća veličina particije mountane na /home 10 MB[[2]](#footnote-3), a Vama treba barem 50 MB za cijeli album. Ostatak diska zauzet je ostatkom OS-a i ne možete nikako promijeniti veličinu particije osim reinstalacijom kompletnog OS-a, a to ne želimo - taman smo ga popravili. Srećom, nedavno ste pronašli još jedan prazan hard disk veličine 5 GB i sjetili se da možete problem riješiti kombiniranjem pronađenog (drugog) diska i LVM-a.

Potrebno je:

* Napraviti sigurnosnu kopiju /home direktorija (srećom, samo 10 MB je u pitanju)
* Stvoriti LVM grupu naziva „homegroup“ koja sadrži:
  + postojeću particiju prvotno namijenjenu /home direktoriju
  + particiju veličine 1GB sa drugog diska
* stvoriti logical volume particiju naziva „homedir“ u gore navedenoj grupi koji ima veličinu 100MB
* iskoristiti „homedir“ za novi /home direktorij
* vratiti natrag sigurnosnu kopiju /home direktorija
* kopirati album[[3]](#footnote-4) u Vaš matični direktorij (zbog toga i radimo sve ovo, zar ne?)
* predomisliti se i proširiti „homedir“ na maksimalnu moguću veličinu grupe
* osigurati da se mountanje novog rasporeda particija ostvari prilikom svakog boot-anja

Sada kada ste uspješno riješili problem sa /home direktorijom i uživate s Lidijom, sjetili ste se da biste htjeli instalirati Vašu omiljenu igru na računalo, međutim, nemate dovoljno prostora na prvom disku, ali znate da imate na raspolaganju još dosta prostora na drugom disku, pa ste odlučili iskoristiti tu mogućnost.

Potrebno je:

* koristeći već postojeću LVM grupu „homegroup“[[4]](#footnote-5) i postupak sličan prethodnom, iskoristiti ostatak pronađenog diska za stvaranje zasebne particije namijenjene samo /opt direktoriju
* isto kao i u prethodnom slučaju, osigurati da se mountanje ostvari prilikom svakog bootanja

1. U ovom slučaju virtualni stroj ima samo dva korisnika: root (bez njega ne može) i student (Vi) [↑](#footnote-ref-2)
2. Veličine diskova i particija su za današnje gigabajtno i terabajtno doba poprilično nerealne. Namjerno smo smanjili veličine samo za potrebe labosa da bismo na jednostavan način pokazali moguće probleme s kojima se ljudi susreću te jedno od rješenja za navedene probleme. Uostalom, tko bi htio skinuti 10-gigabajtnu virtualku za običan labos?  [↑](#footnote-ref-3)
3. Album se nalazi u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [↑](#footnote-ref-4)
4. Ako želite, grupi možete promijeniti ime [↑](#footnote-ref-5)